Politiet avverget trusselsituasjon i Bærum

En mann i 40-årene oppførte seg truende med en skarp gjenstand.

11. aug. 2019 10:35 Sist oppdatert 12. august 2019

Søndag formiddag rykket politiet ut til Ramstadsletta i Sandvika hvor en person i 40-årene oppførte seg truende med en skarp gjenstand, mest sannsynlig en kniv.

Operasjonsleder Tor Grøttum i Oslo politidistrikt sier til Aftenposten at de nå har kontroll på mistenkte - en mann i 40-årene. Det er ikke meldt om at noen er skadet.

Ramstadsletta ligger drøye 3 kilometer unna Thon Hotel Sandvika, hvor en id-feiring nå pågår. Mange har møtt opp til feiringen etter gårsdagens skyteepisode i en moské i Bærum.

– Ser dere dette i sammenheng med angrepet i moskeen i går?

– Det vet vi ikke ennå, men vi undersøker nærmere, sier han.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding